**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 - 2022 ԹՎԱԿԱՆՆԵՐԻ ԳՈՐԾՈՒՆԵՈՒԹՅԱՆ ՄԻՋՈՑԱՌՈՒՄՆԵՐԻ ԾՐԱԳՐԻ՝ 2018 ԹՎԱԿԱՆԻ ՀՀ ԷՆԵՐԳԵՏԻԿ ԵՆԹԱԿԱՌՈՒՑՎԱԾՔՆԵՐԻ ԵՎ ԲՆԱԿԱՆ ՊԱՇԱՐՆԵՐԻ ՆԱԽԱՐԱՐՈՒԹՅԱՆ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| **NN** | **Միջոցառման անվանումը** | **Միջոցառման իրականացմանն ուղղված քայլերը** | **Միջոցառումների կատարման արդյունքները** |
| 1 | 2 | 3 | 4 |
| **ՀՀ ԷՆԵՐԳԵՏԻԿ ԵՆԹԱԿԱՌՈՒՑՎԱԾՔՆԵՐԻ ԵՎ ԲՆԱԿԱՆ ՊԱՇԱՐՆԵՐԻ ՆԱԽԱՐԱՐՈՒԹՅՈՒՆ** | | | | |
|  |  |  |  |
| 120 | Հայկական ԱԷԿ-ի երկրորդ էներգաբլոկի շահագործման նախագծային ժամկետի երկարաձգում և արդիականացում | Իրականացնել Հայկական ԱԷԿ-ի երկրորդ էներգաբլոկի արդիականացման և շահագործման ժամկետի երկարաձգման ծրագրի ավարտական փուլի աշխատանքները | 2018 թվականին շարունակվել է Հայկական ԱԷԿ-ի 2-րդ էներգաբլոկի շահագործման ժամկետի երկարաձգման ծրագրով /Ծրագիր/ նախատեսված աշխատանքների իրականացումը և նախատեսված սարքերի և սարքավորումների մատակարարումները: Համաձայնություն է տրվել 13 լրացուցիչ համաձայնագրերում թվով 25 փոփոխություններ կատարելու վերաբերյալ առաջարկություններին, հավանություն է տրվել ծառայություն իրականացնող կազմակերպությունների ընտրության առաջարկների ներկայացման թվով 9 հայտահրավերներին, ինչպես նաև լիազորված կազմակերպությունների միջև սահմանված կարգով կնքվել են ծառայությունների մատուցման թվով 10 պայմանագրեր և ներկայացվել են ՀՀ և ՌԴ ֆինանսների նախարարությունների հաստատմանը: ՀՀ կառավարությունը 2018թ. մայիսի 3-ին ընդունել է № 542-Ա որոշումը, համաձայն որի ծրագրի ավարտման ժամկետը նախատեսվում էր երկարաձգել մինչև 2021թ. հուլիսի 1-ը: Ներկայումս ժամկետի երկարաձգման գործընթացը գտնվում է ՌԴ-ի հետ քննարկման փուլում:  Ս.թ հոկտեմբերի 16-ին ՀՀ ԷԵԲՊՆ, Հայկական ԱԷԿ-ի, «Ռոսատոմ» պետական կորպորացիայի, Ռուսատոմ Սերվիս ԲԸ ղեկավարության ներկայացուցիչների մասնակցությամբ տեղի է ունեցել հայ-ռուսական hամատեղ համակարգող հանձնախմբի 7-րդ նիստը՝ որի ընթացքում քննարկվել են 2018թ. պլանային նախազգուշական վերանորոգման ընթացքում կատարված աշխատանքների արդյունքները, ինչպես նաև հետագա կատարվելիք աշխատանքների նախնական պլան-ժամանակացույցը, ինչպես նաև սարքավորումների փոխարինման, արդիականացման աշխատանքների ծավալները: Մասնավորապես նշվել է, որ արդեն կայան են մատակարարվել տուրբինները, տուրբոգեներատորները, բլոկային տրանսֆորմատորները և կոնդենսատորի մոդուլները:  Հաշվետու ժամանակաշրջանում իրականացվել են՝   * Առաջին և երրորդ հովացման աշտարակների արդիականացման աշխատանքների կատարման մասով տեխնիկական առաջադրանքների մշակումը : * Համաձայնեցվել է «Ռուսատոմ Սերվիս» ԲԸ-ի ուղարկած «ՀԱԷԿ-ի №2 էներգաբլոկի ռեակտորի հորանի և ՕՄՎՉՊ-ի շինության գործիքային հետազոտության արդյունքների հաշվետվություն ու ՇԺԵ-ի» փաստաթուղթը: * Համաձայնեցվել է «Ռուսատոմ Սերվիս» ԲԸ-ի ուղարկած՝ ՏԳ-3-ի և ՏԳ-4-ի հիմքերի անսարքությունների վերացման տեխնոլոգիան: * Համաձայնեցվել է «Ռուսատոմ Սերվիս» ԲԸ-ի ուղարկած՝ «ՀԱԷԿ-ի №2 էներգաբլոկի Պահման Ավազանի և Վերբեռնման Ավազանի երեսապատման գործիքային հետազոտության արդյունքների հաշվետվու­թյուն» և «ՀԱԷԿ-ի №2 էներգաբլոկի ՊԱ-ի և ՎԱ-ի կոնստրուկցիաների հետազոտության արդյունքների հաշվետվություն և մնացորդային ռեսուրսի հիմնավորում» փաստաթղթերը:   Իրականացվել են նաև Ծրագրով նախատեսված այլ աշխատանքներ: Ընդհանուր առմամբ իրականացվել են շուրջ 113,5 մլն ԱՄՆ դոլարի աշխատանքներ:  Հաշվետու ժամանակահատվածում, համաձայն «Ռուսատոմ Սերվիս» ԲԸ հետ կնքված պայմանագրի, ՀԱԷԿ-ում մատակարարվել են են հետևյալ սարքավորումները.   * К-220-44-1 տուրբինի ցածր ճնշման գլան ՑՃԳ-1 (արտահոսքային մասը հավաքակազմով), * Գեներատորի լարման հոսանքալար TEHE-20-11000-300 У-1 (գործ. №96), * ԱԿ ԷՍԿՄ-ի կողմից մատակարարված շինվածքներ և նյութեր ՀԱԷԿ 2-րդ Էներգաբլոկի էլեկտրաէներգիայի արտադրման բլոկի էլեյտրատեխնիկական սարքավորումների արդիականացման և փոխարինման շինմոնտաժային աշխատանքների իրականացման համար, * БРЭ 1301.01 и БПТУ 16-536.024-75 տեսակի՝ գեներատորի պաշտպանության բլոկի սնուցման բլոկ, * ՆՌՏՀՀ-ի համալրող մասեր, շինվածքներ, * К-220-44-1 բարձր ճնշման գլան (արտահոսքային մաս հավաքակազմով), * Ռեակտորի ղեկավարման և պաշտպանության համակարգի էլեկտրական սարքավորումներ, * Տրանսպորտա տեխնոլոգիական սարքավորումներ (մետաղաձողեր, կալիչներ), * Բեռնաթափված են ռեակտորի վթարային հովացման պոմպերը, * Բեռնաթափված են շոգեգենարատորի՝ բլոկային հանվող ջերմամեկուսիչները, * Բեռնաթափված են գեներատորային լարման հոսանքալարերը և գեներատորի զրոյական արտանցիչները (выводы), * Ստացվել է պահպանման ավազանի ջրի մաքրման պոմպերը:   2018 թվականի ապրիլի 14-ին մեկնարկել են Հայկական ԱԷԿ-ի երկրորդ էներգաբլոկի պլանային նախազգուշական վերանորոգման (ՊՆՎ) աշխատանքները, որի ժամանակ իրականացվել են երկրորդ էներգաբլոկի 4-րդ տուրբոգեներատորի վերանորոգման և արդիականացման աշխատանքներ, որից հետո էներգաբլոկը հաջողությամբ գործարկվել է նախատեսված ժամկետում:  Ծրագրով նախատեսված արդիականացման աշխատանքների իրականացման արդյունքում ՀԱԷԿ-ի 2-րդ էներգաբլոկի հզորությունը, առանց վառելիքի ծախսն ավելացնելու, կավելանա շուրջ 10%-ով, որը կնվազեցնի էլեկտրաէներգիայի սակագնի աճը պայմանավորված վարկային միջոցների վերադարձմամբ: |
| 122 | Իրան-Հայաստան 400 կՎ լարման էլեկտրահաղորդման օդային գծի և ենթակայանի կառուցում | Հենասյուների, սարքավորումների ներկրման և ենթակայանի կառուցման, հենասյուների հիմքերի փորման, բետոնավորման, ինչպես նաև հենասյուների և էլեկտրահաղորդման օդային գծերի մոնտաժման աշխատանքների իրականացում | 2018թ. փետրվարի 2-ին ծրագրի գլխավոր կապալառու իրանական «Սանիր» ընկերության, պատվիրատու «Բարձրավոլտ էլեկտրացանցեր» ՓԲԸ-ի ներկայացուցիչների մասնակցությամբ տեղի է ունեցել Իրան-Հայաստան 400 կՎ լարման էլեկտրահաղորդման օդային գծի կառուցման ծրագրի խնդիրների քննարկում, որի արդյունքում ստորագրվել է աշխատանքների իրականացման նոր ժամանակացույց՝ աշխատանքների ավարտման ժամկետ սահմանելով 2019թ.-ի սեպտեմբերի 1-ը: Հաշվետու ժամանակահատվածում «Բարձրավոլտ էլեկտրացանցեր» ՓԲԸ-ի կողմից ձեռք են բերվել 3 մասնավոր սեփականություն հանդիսացող հողակտորներ: Համապատասխան մարզպետարանների, համայնքների և շահագրգիռ այլ մարմինների հետ շարունակվում են հողերի կատեգորիաները փոխելու և դրանց մի մասը սեփականության իրավունքով ձեռք բերելու, ինչպես նաև անտառհատման, անտառվերականգնման գնման գործընթացի իրականացման աշխատանքներ: Ծրագրով նախատեսված աշխատանքները վերսկսվել են 2018թ. մայիս ամսից: Հաշվետու ժամանակահատվածում ներկրվել և պահեստավորվել են HSD-10 տեսակի հենարանների մետաղական կոնստրուկցիաներ, մեկուսիչներ, հաղորդալարի, ամպրոպապաշտպան ճոպանի և օպտիկական մալուխների ամրաններ: Իրականացվել են էլեկտրահաղորդման օդային գծերի՝ 146 հենարանների հիմքերի բետոնապատման, 85 հենարանների մոնտաժման, 400 կՎ և 220 կՎ պարպիչների և հենարանների հիմքերի բետոնացման լաբորատոր փորձարկման աշխատանքներ, էլեկտրահաղորդման տարբեր հատվածներում կառուցվել են մոտ 15 կմ մոտեցման ճանապարհներ: |
| 123 | Հայաստան-Վրաստան 400 կՎ լարման էլեկտրահաղորդման օդային գծի կառուցման մեկնարկ | Ավարտել վերանայված տեխնիկական լուծումների համաձայնեցումը | Պետական պարտքի վրա ծրագրի ճնշումը մեղմելու և ծրագրի միջոցների օգտագործման արդյունավետությունը բարձրացնելու նպատակով Գերմանիայի զարգացման վարկերի բանկի (KfW) հետ բանակցվել և համաձայնություն է ձեռք բերվել ծրագրի տեխնիկական լուծումների վերանայման և օպտիմիզացման վերաբերյալ: Այդ նպատակով ծրագրի պատվիրատու «Բարձրավոլտ էլեկտրացանցեր» ՓԲԸ-ն ծրագրի խորհրդատուի հետ համատեղ իրականացնում է ծրագրի տեխնիկական լուծումների վերանայման գործընթաց և զուգահեռ դիմել է KfW բանկին հայտարարված մրցույթները դադարեցնելու ու վերանայված տեխնիկական լուծումներով նոր մրցույթներ հայտարարելու վերաբերյալ թույլտվություն ստանալու համար:  Միևնույն ժամանակ ՀՀ էներգետիկ ենթակառուցվածքների և բնական պաշարների նախարարի հրամանով ծրագրի շրջանակներում իրականացվող աշխատանքների տեխնիկական առաջադրանքների մշակման նպատակով ստեղծվել է աշխատանքային խումբ, որը պետք է պատասխանատու լինի տեխնիկական առաջադրանքի պատրաստման համար, ինչպես նաև նախարարի մեկ այլ հրամանով ստեղծվել է  ՀՀ էլեկտրաէներգետիկական համակարգի շահագործման հուսալիության և արդյունավետության բարձրացմանն ուղղված տեխնիկական հանձնաժողով, որը պետք է դիտարկի և հաստատի պատրաստված տեխնիկական առաջադրանքը և որոշում կայացնի հետագա քայլերի հետ կապված: Ներկայումս աշխատանքային խմբի և տեխնիկական հանձնաժողովի աշխատանքներն ընթացքի մեջ են: |
| 127 | Հանքարդյունաբերության ոլորտի զարգացում | Հանքարդյունաբերության ոլորտի զարգացման ռազմավարության մշակման նպատակով «Հայաստանի ընդերքի ոլորտի տնտեսական վերլուծությունը և դրա ազդեցությունը կայուն զարգացման վրա» ախտորոշիչ ուսումնասիրությունների իրականացում | Հայաստանի Հանրապետութ­յան կառավարության և Համաշխարհա­յին բանկի միջև կնքվել է պայմանագիր (Դրամաշնորհ թիվ TF0A5519)՝ «Հայաստանի ընդերքի ոլորտի տնտեսական վերլուծութ­յունը և դրա ազդեցությունը կայուն զարգացման վրա» ծրագրի ֆինանսավորման համար: Կազմված ծրագրին ներկայացված Տեխնիկական առաջադրանքի հիման վրա կայացել է մրցույթ, որի արդյունքում պայմանագիրը շնորհվել է հաղթող կազմակերպությանը: Հանքարդյունաբերության ոլորտի զարգացման ռազմավարության մշակման նպատակով «Հայաստանի ընդերքի ոլորտի տնտեսական վերլուծությունը և դրա ազդեցությունը կայուն զարգացման վրա» ախտորոշիչ ուսումնասիրությունների իրականացման գործընթացը կավարտվի 2019 թվականի առաջին կիսամյակում: |
| 128 | ԱՃԹՆ/EITI-ի (Արդյունահանող ճյուղերի թափանցիկության նախաձեռնություն) շրջանակներում՝ հանքարդյունաբերության ոլորտում իրականացվող միջոցառումների վերաբերյալ տարեկան ազգային զեկույցի կազմում և հրապարակում (շարունակական) | 1. ՀՀ-ի կողմից ԱՃԹՆ/EITI-ի (Արդյունահանող ճյուղերի թափանցիկության նախաձեռնություն) շրջանակներում՝ հանքարդյունաբերության ոլորտում իրականացվող միջոցառումների վերաբերյալ տարեկան ազգային զեկույցի նախագծի կազմում | ՀՀ-ի կողմից ԱՃԹՆ/EITI-ի (Արդյու­նա­հա­նող ճյուղերի թափանցիկության նա­խաձեռ­նություն) շրջա­նակներում՝ հանքարդյունա­բերության ոլորտում իրականացվող միջոցառումների վերաբերյալ տարեկան ազգային զեկույցի նախագիծը կազմվել և 2018 թվականի դեկտեմբերի 20–ի №01ԳԲ/29.1ԱԱ/7671-18 գրությամբ ներկայացվել է ՀՀ կառավարություն՝ հրապարակման: |
| 1. ՀՀ-ի կողմից ԱՃԹՆ/EITI-ի (Արդյու­նահանող ճյուղերի թափանցիկության նախաձեռնություն) շրջանակներում՝ հանքարդյունաբերության ոլորտում իրականացվող միջոցառումների վե­րաբերյալ տարեկան ազգային զեկույցի նախագծի ներկայացում ՀՀ կառավարութ­յուն և հրապարակում |